A O NE O ITSE? Kwa Costa Rica go bonwe maje a a gabilweng a le makgolokgolo a a kgolokwe e bile a le borethe. Le legolo go a feta otlhe ke la boleele jwa dimmetara di le 2,4. Go akanngwa gore mangwe a one a na le dingwaga di feta 1 400. Ga go ope yo o itseng lebaka la go bo a dirilwe! A go na le bosupi jo bo dumalanang le se temana eno e se buang? Ee bo gone. Baithutamarope ba ile ba ribolola dilo dingwe tsa Bafonikia kwa Iseraele, tse di bontshang sentle gore Baiserale le Bature ba ne ba dirisana mo go tsa kgwebo. Gape ba ile ba epolola marapo a ditlhapi tse di fitlhelwang kwa lewatleng la Mediterranean. Baithutamarope ba dumela gore ditlhapi tseo di tlile le batho ba ba rekisang ba ba tswang gaufi le lewatle leo. Fa mokwadi mongwe a sena go sekaseka bosupi jono o ile a re: “Go a utlwala go bo Neh[emia] 13:16 e re Bature ba ne ba rekisa ditlhapi kwa Jerusalema.”